**- Amire büszke vagyok -**

A Magyar Civil Szervezetek Erdélyi Szövetsége

**helytörténeti pályázati felhívása**

erdélyi magyar fiatalok számára **„Amire büszke vagyok”** témakörben készült *esszék* beküldésére.

Célunk az, hogy segítsük a fiatalokat a helyzetük tudatos értékelésében. Tamási Áronnal szólva, azért vagyunk a világon, hogy valahol otthon legyünk benne. Mi azt szeretnénk, hogy a fiataljaink itt Erdélyben legyenek otthon. Felhívásunk olyan munkák elkészítésére vonatkozik, amelyeknek a kulcsszavai a következők: *szülőföld, otthon, haza, közösség, identitás, természeti- és szellemi értékeink, helyi kötődéseink*.

A pályamunkák kapcsolódhatnak az itt megjelölt elemek közül egyhez vagy többhöz. Ha büszkék vagyunk valamire - természeti-, szellemi értékre - az hasonló viszonyulást válthat ki mindazokból, akik ezekkel megismerkednek. Ezért a pályamunkák közzétételével szolgáljuk a szülőföldön maradás ügyét.

**Pályázhat**: minden erdélyi magyar fiatal (14-18 életévek között), önállóan elkészített pályamunkával.

**A pályázat részletei**:

* *Nevezési* *díj*: nincs.
* Csak a megjelölt életkorú *egyéni* *pályázók* munkáját fogadjuk el.
* A pályamunkákat pdf. formátumban kell beküldeni a kapcsolattartó személynek, a következő kategóriában:
  + *Irodalom*: (kis)esszé, publicisztika – terjedelem 6000-10000 karakter között
* A zsűrizés előtt és alatt a pályázók neve titkos.
* A *beérkezett munkákat* 3 tagú szakmai zsűri bírálja el és dönt a díjak odaítéléséről.
* A *legjobbnak ítélt munkák* felkerülnek a MCSZESZ honlapjára.
* *Díjazás*:
  + 1. díj: 500 lej
  + 2. díj: 300 lej
  + 3. díj: 200 lej
  + Dicséretek: könyvjutalom.

**A pályamunkák benyújtása**:

* *A jelentkezési lapot a pályamunkával egyidejűleg kérjük beküldeni*
* Villámposta: [civilkv@gmail.com](mailto:civilkv@gmail.com)
* Határidő: 2023. november 12.
* Eredményhirdetés: 2023. november 29.

**További információk**:

* Villámpostán: [civilkv@gmail.com](mailto:civilkv@gmail.com)
* Telefonon: 0787-311117
* Kapcsolattartó személy: Incze Erika.

**JELENTKEZÉSI LAP**

**Amire büszke vagyok - helytörténeti pályázat**

(Kérjük nyomtatott betűvel, olvashatóan kitölteni!)

|  |  |
| --- | --- |
| **Pályázó neve:** |  |
| **Pályázó életkora:** |  |
| **Pályázó telefonszáma:** |  |
| **Pályázó e-mail címe:** |  |
| **Pályázó iskolájának neve:** |  |
| **Pályázó iskolájának címe:** |  |
| **Felkészítő tanár neve (ha van):** |  |
| **Felkészítő tanár telefonszáma/ e-mail címe (ha van):** |  |

Dátum Pályázó aláírása

*A jelentkezés és a pályamunkák beküldésének határideje: 2023.11.12*

*A jelentkezési lapot a pályamunkával egyidejűleg kérjük beküldeni a MCSZESZ e-mail címére:* [*civilkv@gmail.com*](mailto:civilkv@gmail.com)